**Zápis zo stretnutia SKDP - SKAU**

- regulácia účtovníckych služieb

**Termín:**             28.10.2024

**Miesto:**             Hotel Apollo, Bratislava

**Prítomní:** SKAU: Milan Mozolák, prezident

Mária Horváthová, tajomník

 SKDP: Miriam Galandová, prezidentka

Branislav Kováč, viceprezident

Adriana Horváthová, tajomník

**Témy diskusie:**

1. regulácie účtovníckych služieb – zjednocujúci postoj

**Diskusia:**

Stretnutie bolo realizované na základe odporúčania MF SR, ktoré nás vyzvalo na spoločný postup medzi SKAU a SKDP vo veci regulácie služieb účtovníctva tak, aby následne mohlo byť realizované stretnutie s predstaviteľmi MF SR, FR SR a vybraných zástupcov účtovníkov vo veci dohodnutia ďalších konkrétnych krokov.

V rámci diskusie odzneli viaceré názory a odporúčania, ktoré by pri ďalších diskusiách mohli byť zohľadnené:

* zmena musí prebehnúť bez konfliktov na trhu,
* z našich návrhov musí byť zrejmé, že nejde o výhodu pre SKDP alebo SKAU, benefitom SKDP je jednoznačne odlíšiť sa od účtovníkov, vytýčiť hranice,
* nová úprava musí byť motivačná aj pre účtovníkov (dostanú služby komory),
* zdôrazniť, že predmetná úprava je bez nárokov na štátny rozpočet,
* iniciovať štruktúrovanú druhú stranu poznámok k účtovnej závierke (uvádzať napr. počet zamestnancov, kto závierku vypracoval – ak vypracovateľ robí chyby, spustí FS kontroly aj u iných jeho subjektov),
* aplikovať verifikáciu podľa veľkostných kritérií, t.j. umožniť vypracovať závierku účtovníkovi len do určitej veľkosti firmy,
* FR SR by mohla umožniť zastupovanie účtovníkmi len individuálnych klientov, t.j. na jedno ID môže zastupovať len jedného klienta,
* viac apelovať na povinnosť odbornej starostlivosti štatutára – koho si vyberie za účtovného poradcu,
* štát nevie kontrolovať odbornosť účtovníkov, nemá žiadnu disciplinárnu právomoc,
* možnosť zaviesť inštitút „neauditné uistenie pre podnikateľov“.

**Závery:**

Prezidenti oboch komôr sa jednoznačne zhodli v tom, že nezáleží na tom akou formou prebehne regulácia tohto povolania, dôležité je profesionalizácie oboch profesií je, aby nemali prístup k povolaniu osoby bez príslušného vzdelania, príp. praxe.

SKDP bude iniciovať ďalšie stretnutie s MF SR, SKAU a zástupcami účtovníckej profesie.